  Анжелика Тихонова корреспондент Элькунамы туннэ нуналлы 43 сюрс 500 гектаре толйись юосты кизизы ини, ужъёс 72 процентлы быдэстэмын. Со сярысь Удмуртиысь гурт возёсъя но сиён-юонъя министерстволэн пресс-службаез ивортэ. Планэз азьпалтыса быдэстӥзы Камбарка ёрос – 209 процент, Сюмси ёрос – 117 процент но Каракулино ёрос – 104 процент Удмуртиысь гурт возёсъя но сиён-юонъя министерстволэн пресс-службаезШуггес югдур Кез ёросын. Отын туннэ нуналлы 250 гектар толйись юоссы гинэ киземын ай (чакламлэсь 12 процент). Озьы ик бере кылё Дэбес ёросын (271 гектарзы киземын яке чакламлэсь 16 процентэз) но Эгра ёросын (435 гектарзы киземын яке чакламлэсь 29 процентэз). Тегъёс: Удмуртия гуртвозёс бусыужъёс мерттӥськон гуртвозёсъяминистерство  